|  |  |
| --- | --- |
|  | Ajourføring - Ejendomme  J.nr. KMS-212-00019  Ref. peknu  Den 10. september 2013 |

**Løsningsarkitektur v. 0.8 'Matriklens udvidelse'**

Hermed fremsendes løsningsarkitekturen for ’Matriklens udvidelse’. Løsningsarkitekturen har taget udgangspunkt i målarkitekturen for Ejendomsdataprogrammet og adskiller sig på en række kendte punkter:

* Der er tilføjet muligheden for at tilknyttet bygningsgeometri for bygninger på fremmed grund kan være et punkt. Dette er tilføjet aht. håndteringen af de bygninger på fremmed grund, der indberettes af kommunerne. Geodatastyrelsen tager forbehold for at dette afklares nærmere med kommunerne v. KL og de praktiserende landinspektører v. PLF.
* Ejendomstypen benævnt ”Ejerlejlighed (medejer af grunden)” i Målarkitekturen er i løsningsarkitekturen benævnt ”Ejerlejlighed (med ejer af hovedejendommen) i løsningsarkitekturen.
* I løsningsarkitekturen er medtaget følgende ejendomstype: ”bygning på fremmed grund indberettet af kommune”. Denne er ikke med i målarkitekturen.
* I løsningsarkitekturen er medtaget en række objektstatusser: aflyst, foreløbig, gældende og historisk. Objektsstutuser er ikke med i målarkitekturen. Geodatastyrelsen kan fortsat udstille de sagsstatusser der er anført i Målarkitekturen, jf. forklaringen i hoveddokumentet ift. livscyklus. Geodatastyrelsen forbeholder sig ret til at ændre navngivningen af de enkelte sagsstatusser i Målarkitekturen.

Det er Geodatastyrelsens vurdering, at løsningsarkitekturen principielt set holder sig indenfor målarkitekturen. I det videre arbejde med kravspecifikation vil der formentlig opstå tilfælde hvor løsningsarkitekturen og dermed evt. også målarkitekturen skal rettes.

Vi ser frem til at deltage i den fælles kvalitetssikring, hvor Praktiserende Landinspektørers Forening til vores tilfredshed har fået mulighed for at deltage.

Med venlig hilsen

Peter Knudsen

72 54 55 20

peknu@gst.dk